cyanic-selkie/wikianc huggingface dataset:
தமிழர் சமையல்
பரிமாறும் முறை
தமிழர்கள் பெரும்பாலும் விருந்தோம்பலின் போது வாழையிலையில் தான் பரிமாறுவர். அவ்வாறு பரிமாறும் போது ஒரு சீரான உணவு பரிமாறும் முறையை கடைபிடிக்கின்றனர். அதாவது வாழையிலை எவ்வாறு பந்தியில் வைக்கவேண்டும் என்பதிலிருந்து எவ்வகையான உணவை வாழையிலையில் எங்கு வைக்க வேண்டும் என்பதுவரை அனைத்திற்கும் சில வழிமுறைகளை வைத்துள்ளனர். அவை வருமாறு
இலையில் ஒவ்வொருவரும் ஒரு பலகாரத்தைப் பரிமாறிக் கொண்டு வருவார்கள். இப்படத்தில் உள்ளப்படி இலையில் வைக்கவேண்டிய பலகாரப் பட்டியல் வருமாறு.
மூன்று வேளை உணவு
பொதுவாக, தமிழர்கள் காலை வேளைகளில் தேநீர் அல்லது காப்பி அருந்தும் வழக்கம் உடையவர்கள். சிலர் நீர் அல்லது பழரசங்கள் அருந்தும் வழக்கமும் உடையவர்கள். காலை உணவாக இட்லி, தோசை, இடியப்பம் போன்றவற்றை சாம்பார், சட்னி போன்றவற்றுடன் உண்பர். அடிமட்ட, நடுத்தர குடும்பங்களில் காலையில் சோறுண்பவர்களும் உளர். பழைய சோறு உண்ணும் வழக்கமும் தமிழர்களிடம் உண்டு. உணவகங்களில் காலையில் வெண் பொங்கல், வடை, தோசை, இட்லி, பூரி போன்றவை கிடைக்கும்.
நண்பகல் உணவே தமிழர்களின் முதன்மையான உணவு ஆகும். சோறும் கறியுமே தமிழரின் முதன்மையான நண்பகல் உணவாக விளங்குகிறது. பலவித பக்க உணவுகளும் மதிய வேளைகளில் சேர்த்து உண்ணப்படுவதுண்டு. இரசம், தயிர், மோர் போன்ற நீர்ம உணவுகளும் மதிய உணவில் சேர்த்து உண்ணப்படுகின்றன.
பிற்பகலிலும் மாலையிலும் சிற்றுண்டிகளும் பழங்களும் உண்ணும் வழக்கமும் பலருக்கு உண்டு. தேநீர் கடைகள், வெதுப்பகங்கள் ஆகியவற்றில் இந்நேரத்தில் வடை, பஜ்ஜி, போண்டா ஆகியவை விரும்பி வாங்கி உண்ணப்படுகின்றன.
இரவு உணவாக வீடுகளில் சோறு, தோசை, பிட்டு, இடியப்பம், பூரி, சப்பாத்தி, போன்றவை உண்ணப்படுகின்றன. உணவகங்களில் பரோட்டா போன்ற உணவுகளும் கிடைப்பதுண்டு.
ஒருவேளை உணவுக்கும் அவலம்
பல ஏழைத் தமிழர்கள் ஒரு வேளை உணவுக்கே அவலப்படுகின்றார்கள். "வறுமைக் கோட்டுக்குக் கீழே வாழ்பவராகக் கருதப்படும், 35 சதவீத மக்கள் (தமிழ்நாடு) பெரும்பாலும் ஒரு நேர உணவையே முழுமையாக உண்பதாகக் கொள்ளலாம். இவர்கள் 2200 கலோரிக்கும் குறைவாக உண்பதாகக் கணக்கிடுவர்". ஈழத்தில் அகதிகள், இடம் பெயர்ந்தவர்கள், போரினால், அடக்கு முறைகளினால் பாதிக்கப்பட்டவர்கள், மலையகத் தமிழர்கள் தமது உணவுத் தேவைகளைப் பூர்த்தி செய்ய பெரும் சிக்கல்களை எதிர்நோக்கியுள்ளனர்.
கடலுணவு
தமிழ் நாடும் தமிழீழமும் நீண்ட கடற்கரையை கொண்டுள்ளமையால், தமிழர்கள் உணவில் கடலுணவு முக்கிய பங்கு வகிக்கின்றது. மீன், இறால், நண்டு, கணவாய், மட்டி ஆகியவை தமிழர்களால் விரும்பி உண்ணப்படுகின்றன.
இறைச்சி
தமிழர்கள் கோழி, ஆடு,மாடு, பன்றி,முயல்,உடும்பு,மான், காடை, மீன் போன்ற உணவுகளை உண்ணும் வழக்கம் உடையவர்கள். கோயில்களில் விலங்குகளை (ஆடு, கோழி) காவு கொடுத்து அவ்விறைச்சியை பங்கு போட்டு உண்ணும் வழக்கம் சில கிராமங்களில் உண்டு. மாடு உண்பதை இந்து சமயத்தை பின்பற்றும் பிராமணத் தமிழர்கள் பெரும்பாலும் தவிர்க்கின்றார்கள்; ஆனால், புலம் பெயர்ந்த நாடுகளில் இந்து சமயத்தைப் பின்பற்றும் சில தமிழர்களால் மாடும் உண்ணப்படுகின்றது.
மரக்கறி உணவு
தமிழர் சமையலில் மரக்கறி உணவு சிறப்பிடம் பெறுகின்றது. பெரும்பாலான தமிழர்கள் சைவ சமயத்தைப் பின்பற்றுவதால், அச்சமயத்தில் மரக்கறி உணவு பரிந்துரைக்கப்படுவதால் மரக்கறி உணவு தமிழர் சமையலில் ஒரு நீண்ட வரலாற்றையும் விரிவடைந்த ஒரு பங்கையும் வகிக்கின்றது.
வெளி இணைப்புகள்
பகுப்பு:உணவுகள் பகுப்பு:சமையல் *
மலக்குடல் இறக்கம்
மலக்குடல் இறக்கம் (rectal prolapse) என்பது ஆசனவாயில் உள்ள சுருக்குதசைகளின் (anal sphincters)  செயலிழப்பால் மலக்குடலோ அல்லது மலக்குடல் கோழைப்படலம் மட்டுமோ வெளியே பிதுங்கிக் கொண்டு நிற்கும் நிலையாகும்.
வகைகள்
முழு தடிமன் (full thickness) இறக்கம் - முழ மலக்குடலும் ஆசன வாய் வழி வெளித் தள்ளிக் கொண்டிருக்கும் கோழைப்படல (mucosal) இறக்கம் - மலக்குடல் கோழைப்படலம் மட்டும் வெளித்தள்ளிக் கொண்டிருக்கும்
காரணங்கள்
இது மலக்குடலை இடத்தில் இருத்தி வைத்திருக்கும் தசைகள் மற்றும் நாண்கள் மற்றும் ஆசனவாய்ச் சுருக்குத்தசைகள் வலுவிழப்பதால் உண்டாகிறது. இதை உண்டாக்கும் கரணியங்களாவன,
நோய்வரலாறு
ஆரம்பத்தில் மலம் கழித்தல், இருமல் மற்றும் தும்மல் போன்ற வேளைகளில் மட்டும் வெளித்தள்ளும் மலக்குடல் நாளாக நாளாக நிலையாக வெளியே காணப்படும். கோழைப் படலத்தால் உருவாக்கப்படும் கோழையானது தொடையில் பட்டு தோல் அழற்சியை உண்டாக்கும். மேலும் நோயரின் மனதளவில் தாழ்வு மனப்பான்மையை உண்டாக்கும்.
மருத்துவம்
அதிக நார்ச்சத்துள்ள உணவு மற்றும் மலமிளக்கிகள் மூலம் மலச்சிக்கலைக் கட்டுப்படுத்தி ஆரம்பநிலை நோயைக் குணப்படுத்தலாம்.
வயதானோரில் அறுவை சிகிச்சை அவசியமாகிறது. இந்த அறுவை சிகிச்சை வயிறு வழியாகவோ மூலாதாரப் பகுதி (perineum) வழியாகவோ செய்யப்படுகிறது.
பகுப்பு:அறுவை மருத்துவம்
நாளைய தொழினுட்பங்களின் பட்டியல்
பிற தொழினுட்பம்
பகுப்பு:எதிர்காலவியல் பகுப்பு:தொழினுட்பம் பகுப்பு:அறிவியல் பட்டியல்கள்
காபுலில் இந்துக் கோவில்கள்
வலது|thumb|150x150px|குசான மன்னன் இரண்டாம் கனிஷ்கரின் தங்க நாணயம் மன்னன் மற்றும் இறைவன் சிவன் உருவ வார்ப்புடன்  (200–220) வலது|thumb|310x310px|சாகி மன்னன் கின்காலா என்பவரால் நிர்மாணிக்கப்பட்ட தர்காபிர் ரத்தன்நாத் (கர்டேஜ்) எனும் இடத்தில் உள்ள ஐந்தாம் நூற்றாண்டைச்சேர்ந்த விநாயகர் காபுல் நகரமானது மகா இந்து சாஹி மன்னர்களின் தலைநகரமாக இருந்தது. அக்காலகட்டத்தில் ஆப்கன் வேத கலாச்சாரத்தின் மையமாக விளங்கியது. அந்த காலகட்டத்தில் பல இந்துக்கோவில்களை ஆப்கானிஸ்தான் கொண்டிருந்தது. பல்வேறு கிளர்ச்சிக்கு மத்தியிலும் இன்னும் சில கோவில்கள் அங்கே இருக்கிறது..
காபுலில் உள்ள இந்துக்கோவில்களின் பட்டியல்
காபுலில் பல இந்துக்கோவில்கள் உள்ளன :
கந்தாரிலுள்ள இந்துக்கோவில்கள்
கந்தகாரில், ஷிகார்புரி பஜார் , காபுலி பஜார்  and ஜம்பீர் சஹீப் (சர்பூஜா அருகில் ) தேவி - துவாரா (தன் அருகில் ) ஆகிய இடங்களில் இந்துகோவில்கள் இருந்தன.
ஆப்கானிஸ்தானின் இதர நகரங்களில் இந்துகோவில்கள்
காஸ்மா சாஹிப் ,சுல்தான்பூர், ஜலாலாலாபாத்,கஜினி  ,ஹெல்மான்ட்  (லஷ்கர்க்கா) ஆகிய இடங்களில் இந்துக்கோவில்கள் மற்றும் சீக்கிய வழிபாட்டு குருத்துவாராக்கள்அமைந்திருந்தன.
வெளி இணைப்புகள்
பகுப்பு:ஆப்கானித்தானில் இந்து சமயம்
வி. கே. கார்க்
'''வி. கே. கார்க்''' என்பவர் பதிண்டாவில் உள்ள பஞ்சாப் மத்திய பல்கலைக்கழகத்தின் சுற்றுச்சூழல் மற்றும் பூமி அறிவியல் பள்ளியின் புலத்தலைவர் ஆவார். இவர் பஞ்சாப் நடுவன் பல்கலைக்கழக மாணவர் நல பொறுப்பாளர் ஆவார். இவர் 2014 சனவரி-பிப்ரவரியில் ஆத்திரேலியாவின் ஜீலாங்கின் டீக்கின் பல்கலைக்கழகத்தின் வருகை தரும் விஞ்ஞானியாகவும், 2015-ல் லோசான், சுவிட்சர்லாந்து சென்றுவந்தார்.
கல்வி மற்றும் தொழில்
கார்க் 1985-ல் குருச்சேத்திரப் பல்கலைக்கழகத்தில் இளம் அறிவியல் பட்டப்படிப்பினை உயிரியலில் முடித்தார். 1987ல் முது அறிவியல் பட்டத்தினை வேதியியலில் ஹிசார், செளதரி சரண் சிங் அரியானா வேளாண் பல்கலைக்கழகத்தில் முடித்து, பின்னர் 1992-ல் முனைவர் பட்டத்தினை முடித்தார். கிசார், செளதரி சரண் சிங் அரியானா வேளாண் பல்கலைக்கழகத்தில் வேளாண்மைத் துறையில் உதவி விஞ்ஞானியாக (1992-1996) தனது ஆராய்ச்சி வாழ்க்கையைத் தொடங்கினார். பின்னர் இவர் சுற்றுச்சூழல் அறிவியல் மற்றும் பொறியியல் துறையில், குரு ஜம்பேசுவர் அறிவியல் மற்றும் தொழில்நுட்ப பல்கலைக்கழகத்தில், இணைப் பேராசிரியராகவும் (1996-2004), பேராசிரியராகவும் (2004-2016) பணியாற்றினார். இவர் 2016-ல் பஞ்சாப் மத்திய பல்கலைக்கழகத்திற்கு மாறினார். இங்கு இவர் பல்வேறு பதவிகளை வகித்தார்.
ஆய்வுப் பணி
கார்க் 7 முனைவர் பட்ட மாணவர்களுக்கு வழிகாட்டியுள்ளார். சுமார் 150 ஆய்வுக் கட்டுரைகளை வெளியிட்டுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:இந்திய அறிவியலாளர்கள்
2021 எயிட்டி நிலநடுக்கம்
எயிட்டி நிலநடுக்கம் 2021 ஆகத்து 14 கிநேவ) காலை 8:29:09 மணிக்கு நிகழ்ந்தது. 7.2 செறிவான இந்நிலநடுக்கம் கரிபியன் நாடான எயிட்டியில் லா எசுப்பானியோலா தீவில் திபுரோன் மூவலந்தீவைத் தாக்கியது. எயிட்டியின் தலைநகர் போர்ட்-ஓ-பிரின்ஸ் நகரில் இருந்து 150 கிமீ மேற்கே 10 கிமீ ஆழத்தில் இதன் அதிர்வுமையம் காணப்பட்டது. இது எயிட்டியின் கடலோரப் பகுதிகளுக்கு ஆழிப்பேரலை எச்சரிக்கையை விடுத்தது, ஆனாலும் அவ்வெச்செரிக்கை சிறிது நேரத்தில் விலக்கப்பட்டது. ஐக்கிய அமெரிக்க நில அளவாய்வுத் துறை "அதிக உயிரிழப்புகள்" மற்றும் பரவலான பேரழிவை மதிப்பிட்டது. 8,200 இற்கும் அதிகமான கட்டடங்கள் அழிந்தன அல்லது சேதமடைந்தன, குறைந்தது 1,297 பேர் உயிரிழந்ததாக மதிப்பிடப்பட்டது. 2021 இல் இடம்பெற்ற மிகப்பெரும் நிலநடுக்கமாக தற்போது இது பதிவு செய்யப்பட்டுள்ளது.
வெளி இணைப்புகள்
பகுப்பு:2021 நிலநடுக்கங்கள் பகுப்பு:எயிட்டி பகுப்பு:நிலநடுக்கங்கள்
சல்மா சுல்தான்
சல்மா சுல்தான் (Salma Sultan) (பிறப்பு 16 மார்ச் 1944) ஒரு இந்தியத் தொலைக்காட்சி பத்திரிகையாளரும் இயக்குனரும் ஆவார். 1967 முதல் 1997 வரை தூர்தர்ஷனில் செய்தி தொகுப்பாளராகப் பணியாற்றிய பின்னர் தொலைக்காட்சி நிகழ்ச்சிகளை இயக்கத் தொடங்கினார். சல்மா தனது தலைமுடியில் இடது காதுக்குக் கீழே உரோசாவை அணிந்துகொண்டு, தனது புடவையை நவீனமான அதே சமயம் பாரம்பரியமான முறையில் கழுத்தில் சுற்றிக் கொள்ளும் போக்கைத் தொடங்கினார். இது பின்னர் கிட்டத்தட்ட அனைத்து பெண் செய்தி வாசிப்பாளர்களாலும் கையாளப்பட்டது.
ஆரம்ப வாழ்க்கை
சல்மா, அறிஞரும், விவசாய அமைச்சகத்தின் செயலாளருமான முகமது அஸ்கர் அன்சாரிக்கு இரண்டாவது குழந்தையாகப் பிறந்தார். சல்மாவுக்கு மைமூனா சுல்தான் என்ற மூத்த சகோதரி (போபாலில் இருந்து நான்கு முறை காங்கிரஸ் நாடாளுமன்ற உறுப்பினர்) இருந்தார். சல்மாவும் மைமூனாவும் ஆப்கானித்தானின் துரானி பேரரசின் ஆட்சியாளரான ஷா ஷுஜாவின் கொள்ளுப் பேத்திகள். சல்மா மத்திய பிரதேசத்தின் சுல்தான்பூரில் பள்ளிப்படிப்பை முடித்தார். பின்னர், போபாலில் பட்டப்படிப்பை முடித்தார். தில்லியிலுள்ள இந்திரபிரஸ்தா பெண்கள் கல்லூரியில் ஆங்கிலத்தில் முதுகலைப் பட்டம் பெற்ற பின்னர் தனது 23 ஆவது வயதில் தூர்தர்ஷனில் அறிவிப்பாளருக்கான தேர்வில் கலந்து கொண்டார்.
தொழில்
செப்டம்பர் 1959 இல் அதன் செயல்பாடுகளைத் தொடங்கிய தூர்தர்ஷனில் பிரதிமா பூரி மற்றும் கோபால் கவுல் வழக்கமான முகங்களாக இருந்தனர். தூர்தர்ஷன் 1965 இல் 5 நிமிட செய்தித் தொகுப்பைத் தொடங்கியது. சல்மா சுல்தான் இந்திரா காந்தி படுகொலை செய்யப்பட்ட முதல் செய்தியை தூர்தர்ஷனின் மாலை செய்தியில் 31 அக்டோபர் 1984 அன்று அவர் சுடப்பட்ட 10 மணி நேரத்திற்குப் பிறகு வழங்கினார்.
இயக்குனராக
ஓய்வு பெற்ற பிறகு, சல்மா சுல்தான் தனது தயாரிப்பு நிறுவனமான லென்ஸ்வியூ என்ற நிறுவனம் மூலம் தூர்தர்ஷனுக்காக சமூகத் தலைப்புகளில் தொடர்களை இயக்கத் தொடங்கினார். பஞ்சதந்திர சே, சுனோ கஹானி, ஸ்வர் மேரே தும்ஹரே மற்றும் ஜல்தே சவா போன்ற இவரது தொடர்கள் கவனத்தை ஈர்த்தன. பஞ்சந்த்ரா சே 1989 இல் மகாபாரதத்திற்குப் பிறகு ஒளிபரப்பப்பட்டு நல்ல வரவேற்பைப் பெற்றது. பெண்கள் பிரச்சனைகள் குறித்த தொடரான ஜல்தே சவால் ஞாயிற்றுக்கிழமைகளில் காலை 11 மணிக்கு டிடி நியூஸில் 2004 இல் ஒளிபரப்பப்பட்டது
சொந்த வாழ்க்கை
சல்மா சுல்தான், இஞ்சினியர்ஸ் இந்தியா (EIL) என்ற நிறுவனத்தில் பணிபுரிந்த அமீர் கித்வாய் என்பவரை மணந்தார். இவர்களது மகன் சாத் கித்வாய் வருமான வரித்துறை ஆணையராகவும், மகள் சனா நடன அமைப்பாளராகவும் உள்ளனர்.
வெளி இணைப்புகள்
பகுப்பு:1944 பிறப்புகள் பகுப்பு:வாழும் நபர்கள் பகுப்பு:இந்தியப் பெண் ஊடகவியலாளர்கள்
சீனூர் ஊராட்சி
சேனூர் ஊராட்சி (Senur Gram Panchayat), தமிழ்நாட்டின் வேலூர் மாவட்டத்தில் உள்ள காட்பாடி வட்டாரத்தில் அமைந்துள்ளது. இந்த ஊராட்சி, காட்பாடி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7569 ஆகும். இவர்களில் பெண்கள் 3727 பேரும் ஆண்கள் 3842 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வள்ளம்குளம்
வள்ளம்குளம்(Vallamkulam) என்பது இந்தியாவின் கேரள மாநிலமான பத்தனம்திட்டா மாவட்டத்தின் திருவல்லா தாலுகாவில் அமைந்துள்ள ஒரு சிறிய நகரம். திருவல்லா நகரத்திலிருந்து மாநில நெடுஞ்சாலை 7-இல் 6 கி.மீ தொலைவில் இந்த கிராமம் அமைந்துள்ளது.
இடம்
டி.கே. சாலை (திருவல்லா-பத்தனம்திட்டா-கும்பா சாலை / எஸ்.எச் -07) நகரத்தை மற்ற முக்கிய நகரங்களுடன் இணைக்கிறது. இந்த இடம் திருவல்லாவிலிருந்து 5 கி.மீ தூரத்திற்குள் உள்ளது, இது இரவிபூர் பஞ்சாயத்தில் மணிமலா நதியின் (மணிமலாயர்) கரையில் அமைந்துள்ளது.
நிர்வாகம்
வள்ளம்குளம் தற்போது அரண்முலா மாநிலத்தொகுதி மற்றும் பத்தனம்திட்டா நாடாளுமன்றத்தொகுதியைச் சேர்ந்தது.
பள்ளிகள்
வள்ளம்குளத்திற்கு நல்ல கல்வி பின்னணி உள்ளது. இந்த சிறிய இடத்தில் நல்ல எண்ணிக்கையிலான எல்.பி. மற்றும் யு.பி. பள்ளிகள் மற்றும் 2 கி.மீ தூரத்தில் உள்ள நன்னூரில் தேசிய உயர்நிலைப்பள்ளியும் அமைந்துள்ளது.
வசதிகள்
ஆயுர்வேதம் மற்றும் ஹோமியோபதி கிளைகளுடன் நவீன மருத்துவ சிகிச்சைகள் வழங்கும் பல நல்ல மருத்துவமனைகள் மற்றும் மருந்தகங்கள் இங்கே உள்ளன. கார்த்திகா நாயர் நினைவு என் எஸ் எஸ் ஆயுர்வேத மருத்துவமனை நகரத்திலேயே உள்ளது, இது அனைத்து வகையான ஆயுர்வேத சிகிச்சைகளையும் வழங்குகிறது. நன்னூரில் உள்ள ஊனமுற்றோருக்கு கார்த்திகா நாயர் மறுவாழ்வு மையம் கிராமத்தில் உள்ள மற்றொரு ஸ்தாபனமாகும்.
கோயில்கள்
நன்னூர் தேவி கோயில், தெலூர்மலா காளி கோயில், புத்தன்காவ்மாலா சிவன் கோயில், திருவமணபுரம் கோயில், குருமலா காவ் மற்றும் செயின்ட் மேரி கட்டுப்பாட்டு தேவாலயம் ஆகியவை வள்ளம்குளத்தின் முக்கிய மதஈர்ப்புகளாகும்.
மேற்கோள்கள்
பகுப்பு:பத்தனம்திட்டா மாவட்டம்
செ. நாச்சிப்பட்டு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மாரி (திரைப்படம்)
மாரி (Maari) என்பது 2015இல் வெளிவந்த ஓர் அதிரடி நகைச்சுவைத் தமிழ்த் திரைப்படம் ஆகும். பாலாசி மோகன் இத்திரைப்படத்தை எழுதி, இயக்கியுள்ளார். இத்திரைப்படத்தில் தனுஷ், காசல் அகர்வால் ஆகியோர் முதன்மைக் கதைமாந்தர்களாக நடித்துள்ளனர். மேஜிக் ப்ரேம்ஸ், உவொண்டர்பார் பிலிம்ஸ் ஆகிய நிறுவனங்கள் இணைந்து இத்திரைப்படத்தை ஆக்கியுள்ளன. திரைப்படத்திற்கான இசையை அனிருத் இரவிச்சந்தர் வழங்கியுள்ளதுடன், ஓம் பிரகாசு ஒளிப்பதிவு செய்துள்ளார். 2015 சூலை 17ஆம் நாள் மாரி வெளிவந்தது.
கதை
போலீஸ் கான்ஸ்டபிள் ஆறுமுகம் (காளி வெங்கட்) புதிய சப்-இன்ஸ்பெக்டரான அர்ஜுனிடம் (விஜய் யேசுதாஸ்), போட்டி ரவுடியைக் கொன்று புகழ் பெற்ற உள்ளூர் ரவுடியான மாரி (தனுஷ்) பற்றி பேசுகிறார். மாரி ஒரு எரிச்சலூட்டும் பையன், அவர் தனது உதவியாளர்களான சனிகிளமை (ரோபோ சங்கர்) மற்றும் ஆதிதாங்கி (கல்லூரி வினோத்) ஆகியோருடன் சேர்ந்து அப்பகுதியில் உள்ள மக்களை தொடர்ந்து துன்புறுத்தி அவர்களிடம் பணம் பறிக்கிறார். பந்தயப் புறாக்களைப் பயிற்றுவிப்பதே அவரது முக்கியப் பணி. அவனுடைய முதலாளி வேலு (சண்முகராஜன்), பெரிய தாதாவாகிய அவர் புறா பந்தயத்திலும், சந்தனக் கடத்தலிலும் ஈடுபடுகிறார்.
வேலுவின் கீழ் பணிபுரியும் மற்றொரு உள்ளூர் ரவுடியான "பறவை" ரவியுடன் (மைம் கோபி) மாரி தொடர்ந்து சண்டையிடுகிறார். ஒரு நாள், ஸ்ரீதேவி (காஜல் அகர்வால்) என்ற பெண் மாரி பகுதியில் ஒரு பூட்டிக்கை திறக்க முயற்சித்து, வியாபாரத்தில் நுழைகிறார். மாரி வலுக்கட்டாயமாக வணிகத்தில் தனது பங்காளியாக மாறுகிறாள், இது சில வாடிக்கையாளர்களை இழந்த பிறகு அவளை கோபப்படுத்துகிறது. அர்ஜுனுடன் நெருங்கிப் பழகி, அவனைக் காதலிப்பது போல் நடித்து, அவனது வாக்குமூலத்தின் ஆதாரத்துடன் அவனைக் குற்றஞ்சாட்டுவதன் மூலம் மாரியைப் பிடிக்க அர்ஜுனுக்கு உதவ அவள் முடிவு செய்கிறாள்: அவன் போட்டி ரவுடியைக் கொல்ல முயன்றான், ஆனால் தோல்வியடைந்தான். குடிபோதையில் மாரியுடன் பேசுவதை அவள் சுட்டுக்கொள்கிறாள், கொலையைப் பற்றி விவரிக்கும், வேறு யாரோ அவனைக் கொன்றுவிட்டதாகக் கூறி, அவர் கிரெடிட்டைப் பெற்றார். மாரி விரைவில் அர்ஜுனால் கைது செய்யப்படுகிறார். ஏழு மாதங்களுக்குப் பிறகு, அவர் விடுவிக்கப்பட்டபோது, ​​​​வேலுவும் கைது செய்யப்பட்டார், அர்ஜுன் உண்மையில் ஒரு ஊழல் காவலர், அவரும் ரவியும் ஒன்றாக வேலை செய்கிறார்கள், மேலும் அந்த பகுதியில் சிலரை கடத்தல் என்று கூறி மிரட்டி பணம் பறித்ததை அவர் கண்டுபிடித்தார். .  மாரி இருவரையும் பழிவாங்க முடிவு செய்தார். ரவியின் கும்பலின் மிரட்டி பணம் பறிப்பதில் இருந்து அவர் முதலில் உள்ளூர் மக்களை விடுவிக்கிறார், அதே நேரத்தில் ஸ்ரீதேவியும் அவரை நிஜமாகவே காதலிக்கிறார்.
பின்னர், மாரி அர்ஜுனின் கடத்தல் வாகனம் மற்றும் டிரைவரைப் பிடிக்கிறார், இதன் மூலம் அவர் வேலுவை விடுவிக்க அர்ஜுனை கட்டாயப்படுத்துகிறார். அர்ஜுன் தனது 10 புறாக்களைக் கொன்ற மாரியின் புறாக் கூட்டை எரித்து பழிவாங்கும்போது, ​​​​அவன் கோபமடைந்து ரவியையும் அர்ஜுனையும் அடிக்கிறான், முன்னாள் எல்லாவற்றையும் ஒப்புக்கொள்ள ஒப்புக்கொள்கிறான். கோபமடைந்த அர்ஜுன் ரவியை கத்தியால் குத்தினார், ஆனால் ஆறுமுகம் தனது ரகசியங்கள் அனைத்தையும் வெளிப்படுத்திய பிறகு இறுதியில் வருவாய் துறையினரால் கைது செய்யப்படுகிறார். இறுதியாக, ஸ்ரீதேவி மாரியிடம் தனது காதலை ஒப்புக்கொள்ள, அவர் நிராகரிக்கிறார், உள்ளூர் மக்களைத் துன்புறுத்தவும், பணத்திற்காக அவர்களை மிரட்டவும் திரும்பினார்.
முன் தயாரிப்பு
லிஸ்டின் ஸ்டீபன் மற்றும் ராதிகாவின் தயாரிப்பு நிறுவனம் மற்றும் இயக்குனர் பாலாஜி மோகன் ஆகியோருக்கு இடையேயான ஒத்துழைப்பு ஜனவரி 2014 இன் தொடக்கத்தில் முதலில் வெளியிடப்பட்டது, தனுஷ் மற்றும் காஜல் அகர்வால் ஆகியோர் "காதல் பொழுதுபோக்கு" படத்தின் ஒரு பகுதியாக ஒப்பந்தம் செய்யப்பட்டனர். படத்தின் இணைத் தயாரிப்பாளர். ஒரே ஷாட்டை இரண்டு முறை படமாக்குவது மற்றும் இரண்டிலும் அதே ஆற்றலைத் தக்கவைத்துக்கொள்வது கடினமாக இருந்ததால், தனது முந்தைய முயற்சிகளைப் போல இந்தப் படம் இருமொழியாக இருக்கக்கூடாது என்று மோகன் விரும்பினார். மார்ச் 2014 இல் ஒரு நேர்காணலில் அவர் தனுஷிடம் ஒரு வரியை விவரித்ததாகவும், யாருடைய சம்மதத்தின் பேரில், வாயை மூடி பேசவும் (2014) வெளியான பிறகு முழு ஸ்கிரிப்டை உருவாக்குவதாகவும் கூறினார், மேலும் இந்த படம் "கண்டிப்பாக காதல் கதையாக இருக்காது" என்றும் கூறினார். .தனுஷ் ஆகஸ்ட் 2014 இன் தொடக்கத்தில் இந்த திட்டம் அதன் தயாரிப்புக்கு முந்தைய நிலையில் இருப்பதாக கூறினார். மோகனுடன் வாயை மூடி பேசும் படத்திற்காக பணியாற்றவிருந்த அனிருத் ரவிச்சந்தர் படத்தின் இசையமைப்பாளராக தேர்ந்தெடுக்கப்பட்டார், இது வுண்டர்பார் பிலிம்ஸுடன் அவர் ஐந்தாவது ஒத்துழைப்பைக் குறிக்கிறது. ஓம் பிரகாஷ் ஒளிப்பதிவு செய்ய, ஏ. ஸ்ரீகர் பிரசாத்தின் உதவியாளரான பிரசன்னா படத்தின் எடிட்டராக ஒப்பந்தம் செய்யப்பட்டார். படத்தின் கலை இயக்குநராக விஜய் முருகன் ஒப்பந்தம் செய்யப்பட்டார். நவம்பர் 7, 2014 அன்று, படத்திற்கு மாரி என்று பெயரிடப்பட்டுள்ளதாக மோகன் அறிவித்தார்.
இப்படத்தில் தனுஷ் வட-மெட்ராஸில் வசிக்கும் தையல்காரராக முதலில் வதந்தி பரவியது. பின்னர் அவர் உள்ளூர் சேரி தலைவனாகக் காணப்படுவார் என்றும், அதற்காக அவர் மெட்ராஸ் உச்சரிப்பில் பேசுவார் என்றும் படத்தின் யூனிட்டுக்கு நெருக்கமான வட்டாரங்கள் தெரிவித்தன  ஆடுகளம் (2011) படத்தில் நடித்தார், அங்கு அவர் சேவல் சண்டையை கையாளும் நபராக காணப்பட்டார். பொல்லாதவன் (2007) படத்தில் தனுஷுடன் இணைந்து பணியாற்றவிருந்த காஜல் அகர்வால், தெலுங்கு சினிமாவில் காலூன்ற விரும்பிய தனுஷின் வற்புறுத்தலின் பேரில் நடித்தார். அங்குள்ள அகர்வாலின் நட்சத்திர அந்தஸ்தைப் பெற்றுள்ளார்.படத்தின் படப்பிடிப்பின் போது புறாக்களுடன் தனக்கு ஏற்பட்ட அனுபவங்களால் பறவைகள் மீதான பயத்தை போக்கியதாக அவர் ஒரு பேட்டியில் கூறினார். காஜல் அகர்வால் படத்தின் ஆரம்ப கட்டத் தயாரிப்பின் போது ஒப்பந்தம் செய்யப்பட்டாலும், நவம்பர் 2014 இல் படப்பிடிப்பில் சேர்ந்தார். .வாயை மூடி பேசவும் படத்தில் நடித்தவர்களில் ஒருவரான ரோபோ ஷங்கர் ஒரு முக்கிய வேடத்தில் ஒப்பந்தம் செய்யப்பட்டார். பின்னணி பாடகர் விஜய் யேசுதாஸ் 2014 டிசம்பரில் தமிழ் சினிமாவில் நடிகராக அறிமுகமாகி அணியில் சேர்ந்தார். பிப்ரவரி 2015 இறுதியில் அவர் கூறினார்  அவர் ஒரு போலீஸ் அதிகாரி வேடத்தில் நடிக்கிறார். அனிருத் படத்தில் ஒரு சிறப்பு தோற்றத்தில் நடித்தார் மற்றும் மார்ச் 2015 நடுப்பகுதியில் அதன் செட்டில் சேர்ந்தார்.
படப்பிடிப்பு
சென்னை தி.நகரில் 4 நவம்பர் 2014 அன்று முதன்மை புகைப்படம் எடுத்தல் தொடங்கியது. படத்தின் இரண்டாவது ஷெட்யூல் 25 நவம்பர் 2014 அன்று தொடங்கியது. டிசம்பர் 11 அன்று படத்தின் 20 நாட்களுக்குள் ஒரு மாண்டேஜ் பாடல் உட்பட படப்பிடிப்பு நடந்தது. சென்னை வளசரவாக்கத்தில் ஒரு சிறப்பு செட் அமைக்கப்பட்டது. 23 டிசம்பர் 2014 முதல் 20 நாட்கள் தொடர்ந்து ஒரு பாடல் மற்றும் ஒரு சண்டைக் காட்சி உட்பட படத்தின் சில பகுதிகள் படமாக்கப்பட்டன.
8 ஜனவரி 2015க்குள், படத்தின் பாதி படப்பிடிப்பு நிறைவடைந்தது, அதில் இரண்டு பாடல்களும் அடங்கும். படக்குழு இரண்டு குறுகிய கால அட்டவணைகளை, ஒன்று பொங்கலுக்கு முன்பும், ஒன்று ஜனவரி 20, 2015 அன்று 5 நாட்களுக்கும் திட்டமிட்டது. பிப்ரவரி 2015 தொடக்கத்தில் டிரிப்ளிகேனில் உள்ள ஒரு மார்க்கெட் பகுதியில் படப்பிடிப்பு தொடர்ந்தது, மேலும் படத்தின் முக்கிய பகுதிகளை படமாக்க சென்னையில் இதே போன்ற செட் அமைக்கப்பட்டது. நான்கு மாதங்களில் 21 பிப்ரவரி 2015 க்குள் படப்பிடிப்பு முடிவடைந்தது. 20% படப்பிடிப்பு எஞ்சியுள்ளது என்பது பின்னர் தெரிந்தது, படத்தின் கடைசி ஷெட்யூலை படமாக்க படத்தின் குழு தூத்துக்குடி துறைமுகத்திற்கு புறப்பட்டது. "தாரா லோக்கல் பாய்ஸ்" பாடல் தனுஷ் மற்றும்  அனிருத் மார்ச் 2015 நடுப்பகுதியில் சுடப்பட்டார். தனுஷ் தனது டுவிட்டர் பக்கத்தின் மூலம் 15 மார்ச் 2015 அன்று முதன்மை புகைப்படம் எடுத்ததை உறுதிப்படுத்தினார்.
வெளியீடு
இப்படம் ரம்ஜான் பண்டிகையுடன் 17 ஜூலை 2015 அன்று வெளியிட திட்டமிடப்பட்டது. பாகுபலி: தி பிகினிங் வெளியான போதிலும், அதன் முதல் நாளில் சென்னையில் 294 திரைகளிலும், தமிழ்நாட்டில் 600 திரைகளிலும் மிகப்பெரிய திறப்பு விழா நடந்தது. வெளியானது, வேலையில்லா பட்டதாரிக்குப் பிறகு, பாக்ஸ் ஆபிஸில் மிகப்பெரிய ஓப்பனிங்கைப் பெற்ற தனுஷ் நடித்த இரண்டாவது படம்.
பாடல்கள்
இத்திரைப்படத்திற்கு அனிருத் இரவிச்சந்தர் இசையமைத்துள்ளார். 2015 சூன் 7ஆம் நாள் திரைப்படத்தின் இசைத்தொகுப்பைச் சோனி மியூசிக்கு இந்தியா வெளியிட்டது. பிகைண்டுவுட்சு இவ்விசைத்தொகுப்புக்கு ஐந்தில் மூன்று விண்மீன்களை வழங்கித் தரப்படுத்தியிருந்தது.
தெமிஸ்ட்டோக்ளீஸ்
தெமிஸ்டோக்ளீஸ் (Themistocles, கிரேக்கம் : Θεμιστοκλῆς  ; c. 524 – 459 கி.மு.)  என்பவர் ஒரு ஏதெனிய அரசியல்வாதி மற்றும் தளபதி ஆவார். ஏதெனிய சனநாயகத்தின் ஆரம்ப ஆண்டுகளில் முக்கியத்துவம் பெற்ற பிரபுத்துவ வர்க்கத்தைச் சேராத அரசியல்வாதிகளின் புதிய பிரிவினரில் இவரும் ஒருவர். ஒரு அரசியல்வாதியாக, தெமிஸ்டோக்கிள்ஸ் ஒரு ஜனரஞ்சகவாதியாக இருந்தார். அடித்தட்டு ஏதெனியர்களின் ஆதரவைப் பெற்றவாக இருந்தார். பொதுவாக ஏதெனிய மேல்தட்டு வர்கத்தினரான பிரபுக்களுடன் முரண்பட்டடவராக இருந்தார். கி.மு. 493 இல் ஆர்கோனாக தேர்ந்தெடுக்கப்பட்டார். ஏதென்சின் கடற்படை சக்தியை அதிகரிக்க இவர் அரசு நிர்வாகத்தை சம்மதிக்க வைத்தார். கிரேக்கத்தின் மீனாத முதல் பாரசீக படையெடுப்பின் போது இவர் மராத்தான் போரில் (கிமு 490) போராடினார். மேலும் அந்த போரில் பத்து ஏதெனியன் ஸ்ரடிகெஸ் எனப்படும் தளபதிகளில் ஒருவராக இருந்திருக்கலாம்.
மராத்தான் போருக்கு பிந்தைய ஆண்டுகளிலும், கிமு 480-479 இரண்டாவது பாரசீகப் படையெடுப்பிற்கு முன்னும், தெமிஸ்டோகிள்ஸ் ஏதென்சின் மிக முக்கியமான அரசியல்வாதியாக ஆனார். இவர் தொடர்ந்து வலுவான ஏதெனியன் கடற்படையின் தேவைக்காக வாதிட்டார். மேலும் கிமு 483 இல் 200 ட்ரைரீம்கள் எனப்படும் மூவரித்தோணிகள் கொண்ட கடற்படையை உருவாக்க ஏதெனியர்களை வற்புறுத்தினார். மீண்டும் பாரசீகர்கள் படையெடுத்து வரும்போது இவை முக்கியமாக தேவைப்படும் என்றார். பாரசீகத்தின் இரண்டாவது படையெடுப்பின் போது, கிமு 480 இல் ஆர்ட்டெமிசியம் மற்றும் சலாமிஸ் போர்களில் கிரேக்க நட்பு கடற்படைக்கு இவர் திறம்பட தலைமைதாங்கினார். இவரது வியூகத்தின் காரணமாக, கிரேக்க நேச நாடுகள் பாரசீக கடற்படையை சலாமிஸ் நீரிணையில் வெற்றிகரமாக வசப்படுத்தியது. மேலும் அங்கு கிடைத்த தீர்க்கமான கிரேக்க வெற்றியானது போரில் திருப்புமுனையாக அமைந்தது. பிளாட்டியா தரைப் போரில் பாரசீகத் தோல்விக்குப் பிறகு அடுத்த ஆண்டு நடந்த படையெடுப்பு உறுதியாக முறியடிக்கப்பட்டது.
பாரசீகப் போர்களில் கிரேக்கர்கள் பெருவெற்றியை அடைந்த பிறகு, போருக்கு சென்றிருந்த ஏதெனியர்கள் ஏதென்சுக்கு திரும்பினர். பாரசீகர்களால் பாழாக்கப்பட்டிருந்த ஏதென்சை கி.மு. 479 இலையுதிர் காலத்தில் மறு நிர்மாணம் செய்யும் பணியில் தெமிஸ்டோகிள்ஸின் வழிகாட்டுதலின் கீழ் ஈடுபட்டனர். ஆனால் அதற்கு முன்னதாக நகரத்தை அரண் செய்வது முக்கியம் என்று தெமிஸ்ட்டோக்ளீஸ் கருதினார். இவரது கருத்தை ஏற்ற மக்களை சிதிலமாடைந்த நகரின் மதில் சுவரை அகற்றிவிட்டு நகரை மேலும் விரிவாக்க ஏதுவாக இன்னும் வெளித்தள்ளி மதிலை அமைக்கும் பணிகளை முடுக்கினார். இச்செய்தி எசுபார்த்தாவுக்கு எட்டியது. உடனே அது ஏதென்சு அரண் அமைப்பதை எதிர்த்தது. கோட்டைச் சுவரின் பணிகளை விரைந்து முடிக்க மக்களை தெமிஸ்ட்டோக்ளீஸ் ஏவினார். பின்னர் எசுபார்டான்களால் சுமத்தப்பட்ட குற்றச்சாட்டுகளுக்கு பதிலளிக்க ஸ்பார்டாவுக்கு தூதராக சென்றார். அங்கு, கட்டிட வேலைகள் எதுவும் நடைபெறவில்லை என்று அவர்களுக்கு உறுதியாக கூறினார். மேலும் அதை உறுதிப்படுத்திக் கொள்ள ஒரு தூதுக்குழுவை அங்கு அனுப்பி உண்மை நிலையை அறிந்து கொள்ளளலாம் என கூறினார். தூதர்கள் வருவதற்குள், ஏதெனியர்கள் கோட்டைய்யை கட்டி முடித்துவிட்டனர். வேலை நடப்பதை பார்வையிட வந்த தூதர்கள் கோட்டைகள் இருந்து வெளியேறாமல் தடுத்து நிறுத்தப்பட்டனர். இந்த முறையில் எசுபார்ட்டன்களை தாமதப்படுத்துவதன் மூலம், தெமிஸ்ட்டோக்ளீஸ் ஏதெனியர்களுக்கு நகரத்தை வலுப்படுத்த போதுமான நேரம் கிடைக்குமாறு செய்தார். இதனால் ஏதென்சின் மறு கட்டமைப்பைத் தடுக்கும் நோக்கத்தில் எசுபார்டன்களின் தாக்குதலைத் தடுத்தார். மேலும், எசுபார்டான்கள் தங்கள் தூதர்கள் விடுவிக்கப்படுவதற்காக தெமிஸ்ட்டோக்ளீசை திருப்பி அனுப்ப வேண்டிய கட்டாயத்துக்கு ஆளாயினர். இருப்பினும், இந்த செயல் தெமிஸ்டோக்கிளீசின் மீதான எசுபார்டன்களின் அவநம்பிக்கையின் தொடக்கமாகக் கருதப்படுகிறது. மேலும் ஏதென்சிலிருந்து ஐந்து கல் தொலைவில் பிரேயஸ் என்ற இடத்தில் ஒரு துறைமுகத்தையும் பலப்படுத்தினார்.
தெமிஸ்டோகிள்ஸ் கி.மு. 459 இல் இறந்தார். அது இயற்கை காரணங்களால் இருக்கலாம். இவரது மரணத்திற்குப் பின் இவரது நற்பெயருக்கு மறுவாழ்வளிக்கப்பட்டது. மேலும் இவர் ஏதெனியன் (பொதுவாக கிரேக்க) வீரராக மீண்டும் போற்றபட்டார். புளூட்டாக் விவரிப்பில், பாரசீக அச்சுறுத்தலில் இருந்து "கிரேக்கம் தப்பி வெற்றிபெற ஒரு சிறந்த கருவியாக இருந்த மனிதர்" என்று தெமிஸ்டோக்கிள்ஸ் இன்னும் நியாயமான முறையில் கருதப்பட்டடார். இவரது கடற்படைக் கொள்கைகள் ஏதென்சிலும் நீடித்த தாக்கத்தை ஏற்படுத்தியது. ஏனெனில் கடற்படை சக்தியானது ஏதெனியன் பேரரசு மற்றும் பொற்காலத்தின் அடித்தளமானது.
குறிப்புகள்
பகுப்பு:பண்டைய ஏதெனியன் தளபதிகள் பகுப்பு:கிரேக்க பாரசீகப் போர்களின் நபர்கள்
வெண்கலக் காலம்
வெண்கலக் காலம் (Bronze Age) மனித நாகரிக வளர்ச்சியின் ஒரு காலகட்டமாகும். இக்காலத்தில் முன்னரிலும் மேம்பட்ட உலோகவேலைத் தொழில்நுட்பம், செப்பு, தகரம் என்பவற்றை, நிலத்துக்கு மேல் இயற்கையாகக் கிடைக்கும் அவற்றின் தாதுப் பொருட்களில் இருந்து பிரித்து எடுத்து உருக்குதல், வெண்கலம் ஆக்குவதற்காக அவ்விரு உலோகங்களையும் கலத்தல் என்பனவற்றை உள்ளடக்கியிருந்தது. வெண்கலக் காலம், வரலாற்றுக்கு முந்திய சமூகங்களுக்கான முக்கால முறையில் இரண்டாவது காலகட்டம் ஆகும். இம் முக்காலங்களில் முதலாவது கற்காலமும், மூன்றாவது இரும்புக் காலமும் ஆகும். இந்த முறையின் கீழ், சில பகுதிகளில், வெண்கலக் காலம், புதிய கற்காலத்தை அடுத்து வருகிறது. ஆப்பிரிக்காவின் சில பகுதிகளிலும் தென் இந்தியாவிலும் வேறு சில பகுதிகளிலும், வெண்கலக் காலம் இல்லாமலேயே புதிய கற்காலத்தை அடுத்து இரும்புக் காலம் உள்ளது.
வரலாறு
தொல்லியலின் முக்கால முறைமையின் படி கற்காலத்தை அடுத்து வெண்கலக் காலம் வருகிறது. தொன்மவியல் கதைகளின் படி இதற்கு முன் தங்கக்காலமும் வெள்ளிக்காலமும் இருப்பதாகக் கருதப்பட்டாலும் அவை வரலாற்று ஆய்வாளர்களால் நிறுவப்பட்ட வரலாறாக ஏற்றுக்கொள்ளப்படுவதில்லை. ஆனால் கற்காலம், வெண்கலக் காலம், இரும்புக்காலம் போன்றவை வரலாற்று ஆய்வாளர்களால் பொதுவாகவே ஏற்றுக் கொள்ளப்படுகிறது. இந்த வெண்கலக் காலம் புவியின் ஒவ்வொரு பகுதியிலும் தொடங்கிய காலம் வேறுபடுகிறது. தகரக்கனிமத்தில் இருந்து தகரத்தை பிரித்தெடுத்து அதை செப்புக்கூழோடு சேர்ப்பர்.
சிந்து சமவெளி
சிந்துவெளி நாகரிகத்தில் வெண்கலத்தின் பயன்பாடு கி.மு. முப்பத்தி மூன்றாம் நூற்றாண்டில் இருந்தே தொடங்குகிறது. அரப்பன் மக்கள் உலோகவியலில் செம்பு, வெண்கலம், ஈயம் மற்றும் தகரம் போன்றவற்றை பற்றிய புதிய நுட்பங்களை உருவாக்கினர். இப்பகுதியில் வெண்கலக் காலம் முடிந்தவுடன் இரும்புக் காலம் எழுந்தது. வெண்கல-இரும்புக் கால குழப்ப காலம் கி.மு. பதினேழாம் நூற்றாண்டில் இருந்து கி.மு. பதிமூன்றாம் நூற்றாண்டு வரை இருந்ததாக கணிக்கப்படுகிறது. இப்பகுதியின் வெண்கலக் காலம் பின்வருமாறு வகைப்படுத்தப்படுகிறது.
பண்டைய எகிப்து
பண்டைய எகிப்தில் வெண்கலத்தின் பயன்பாடு கி.மு. முப்பத்து இரண்டாம் நூற்றாண்டில் இருந்தே தொடங்குகிறது. எகிப்தின் முந்தைய வெண்கல அரசுகள் கி.மு. மூன்றாம் ஆயிரவாண்டுக்கு முன் தொடங்கி கி.மு. இரண்டாம் ஆயிரவாண்டில் முடிவடைகிறது. மத்திய வெண்கல அரசுகள் கி.மு. இரண்டாம் ஆயிராவாண்டுக்கு முன் தொடங்கி கி.மு. பதினேழாம் நூற்றாண்டின் மத்திய பகுதியில் முடிவடைகிறது. பிந்தைய வெண்கல அரசுகள் கி.மு. கி.மு. பதினேழாம் நூற்றாண்டின் மத்திய பகுதியில் தொடங்கி கி.மு. முதலாம் ஆயிராவாண்டில் முடிவடைகிறது. இந்த பிந்தைய வெண்கல அரசுகளின் இறுதிக்காலத்திலேயே வெண்கல-இரும்புக் கால குழப்ப காலமும் எகிப்தில் தொடங்கிவிட்டது.
பண்டைய சீனமும் கொரியாவும்
பண்டைய சீனத்தில் மாசியயோ சமூக (கி.மு. முப்பத்து முதலாம் நூற்றாண்டு முதல் இருபத்து ஏழாம் நூற்றாண்டு வரை) வெண்கலக் காலம் அறிமுகமானது. எனினும் கி.மு. இரண்டாம் ஆயிரவாண்டின் ஆரம்பம் தொடங்கி கி.மு. எட்டாம் நூற்றாண்டு வரையில் வெண்கலத்தின் பயன்பாடு இப்பகுதியில் பரவலாகக் காணப்பட்டது. கொரியா தீபகற்பத்தில் வெண்கலக்காலம் கி.மு. ஒன்பதாம் நூற்றாண்டு ஆரம்பமானது.
பண்டைய பிரிட்டன்
பண்டைய பிரிட்டனில் முந்தைய வெண்கலக் காலம் கி. மு. இருபத்து ஐந்தாம் நூற்றாண்டு தொடங்கி கி. மு. பதினைந்தாம் நூற்றாண்டு வரை வழக்கில் இருந்தது. பிரிட்டனில் வெண்கலத்தில் தோற்றக் காலம் குறித்து தெளிவான வரையறை இல்லாவிட்டாலும் அதன் பிறகு வந்த மத்திய வெண்கலக் காலமும் புதிய வெண்கலக் காலமும் பின்வருமாறு கணிக்கப்படுகின்றன
வெண்கலக் காலம் இல்லாத பகுதிகள்
ஆப்பிரிக்காவின் சில பகுதிகளிலும் தென் இந்தியாவிலும் வேறு சில பகுதிகளிலும், வெண்கலக் காலம் இல்லாமலேயே புதிய கற்காலத்தை அடுத்து இரும்புக் காலம் உள்ளது. அதனால் இதை வெண்கலக் காலம் இல்லாத பகுதிகள் எனக் கூறலாம்.
ஜப்பான்
ஜப்பான் பகுதிகளில் சோமான் காலம் வழக்கிழந்த பிறகு கி. மு. ஐந்தாம் நூற்றாண்டு அளவில் வெண்கலமும் இரும்பும் ஒன்றாகவே அறிமுகமானது. இந்த இரண்டு உலோகமும் கொரிய தீபகற்பத்திலிருந்து இங்கு சென்றதால் ஜப்பானுக்கு வெண்கலக் காலம் என்று தனியாக இல்லை. ஜப்பானின் முந்தைய குடிகளை விரட்டிய சோமான்களின் வழியாக பரவிய உலோகக் காலத்தில் இரும்பே வேளாண்மைக்கும் மற்ற கருவிகள் உருவாக்கத்துக்கும் பயன்படுத்தப்பட்டது. வெண்கலம் கலைப்பொருள்களுக்கும் மதச்சடங்குகளில் பயன்படுத்தப்படும் முக்கிய பொருள்களை வைத்துக் கொள்வதற்கே பயன்படுத்தப்பட்டன.
ஆப்பிரிக்கா
மற்ற இடங்களில் வெண்கலக் காலம் வழக்கில் இருந்த போது ஆப்பிரிக்காவில் எகிப்தியப் பகுதிகளைத் தவிர்த்த இடங்களில் புதிய கற்காலமே வழக்கில் இருந்தது. வெண்கலம் ஆப்ரிக்கப் பகுதிகளில் அதிகம் காணப்படாவிட்டாலும் செப்பை மட்டும் தாதுப் பொருட்களில் இருந்து பிரித்தெடுக்க ஆப்ரிக்கர்கள் அறிந்தே இருந்தனர். எனினும் இந்த செப்பை பிரித்தெடுக்கும் தொழில்நுட்பத்தில் இப்பகுதி முதிர்ச்சி அடைந்து காணப்படவில்லை.
தென் இந்தியாவும் இலங்கையும்
தென் இந்தியாவில் வெண்கலப் பொருள்கள் வட இந்தியாவில் இருந்தே அக்காலத்தில் இறக்குமதி செய்யப்பட்டன. இதற்கு உதாரணமாக கொடுமணல் அகழாய்வில் கிடைத்த கி. மு. ஐந்தாம் நூற்றாண்டு அளவு பழமை என்று கருதத்தக்க வட இந்தியாவின் வெண்கலப் பொருள்களை எடுத்துக்கொள்ளலாம். தமிழ்நாட்டின் வட பகுதிகள் புதிய கற்காலத்தில் இருந்து நேரடியாக இரும்புக்காலத்துக்கும் தென் தமிழகம் இடைக்கற்காலத்தில் இருந்து நேரடியாக இரும்புக்காலத்துக்கும் மாறின.
இலங்கையிலும் வெண்கலக் காலம் என்று தனிச்சிறப்பாக ஏதுமில்லாவிடினும் அங்கு செம்பு மட்டும் தாதுப்பொருளில் இருந்து பிரிக்கப்பட்டு சிறிதளவு பயன்பாடில் இருந்துள்ளன.
வெண்கல விண் தட்டு
வானவியல் ஆராய்ச்சியாளர்கள் 1999 ஆம் ஆண்டில் அகழ்வாராய்ச்சி மூலமாகப் பூமியிலிருந்து எடுக்கப்பட்ட வெண்கலத் தட்டை கொண்டு சோதனையில் ஈடுபட்டு முடிவுகளை அறிவித்தனர். இந்த நெப்ரா ஸ்கை டிஸ்க் எனப்படுவது, தோராயமாக கி.மு.1600 இல் மத்திய வெண்கல காலத்தில் வாழ்ந்த மக்களால் உருவாக்கப்பட்டிருக்கக் கூடுமென கருதப்படுகிறது. மேலும், இது முதன் முதலாக உருவாக்கப்பட்ட ஸ்கை மேப் என்றும் புவியியலாளர்கள் கூறுகின்றனர். இந்த வெண்கலத் தட்டு, சுமார் 32 செ.மீ. விட்டம் கொண்டதாக உள்ளது. சந்திரன், சூரியன் மற்றும் சில நட்சத்திரங்கள் போன்றவற்றைத் தெளிவாகக் காட்டும் வகையில் தங்கத் திரவம் கொண்டு பூசி அழகுபடுத்தப்பட்டுள்ளது. வெண்கலக் காலத்தில் வாழ்ந்த மக்கள், வசந்த காலம் மற்றும் இலையுதிர் காலம் ஆகியவற்றில் விவசாயம் சார்ந்த விதைத்தல்  மற்றும் அறுவடை செய்தல் போன்றவற்றினைச் சிறந்த முறையில் கணிக்க உதவும் காலக் கணிப்பானாக இந்தக் விண் தட்டு (Sky Disc) பயன்பட்டிருக்க வேண்டுமென்பது  இக்கண்டுபிடிப்பாளர்களின் நம்பிக்கையாக இருக்கின்றது.
பிளீயட்ஸ் காலமான குளிர்காலத்தில் அமாவாசை (No Moon Day) அன்று இரவுப் பொழுதில் விண்ணில் நட்சத்திரங்கள் நிறைய தோன்றினால் அது வசந்த காலம் தொடங்குவதன் அறிகுறியென நம்பி விதைகளை எடுத்துக் கொண்டு விளைச்சல் நிலங்களில் விதைக்கத் தொடங்கி விடுவர். அதேபோல், முழு நிலவு தோன்றும் பௌர்ணமிக்குப் (Full Moon Day) பிறகான கால கட்டத்தில் வானில் நட்சத்திரங்கள் நிரம்பக் காணப்பட்டால், அது சாகுபடிப் பணிகள் மேற்கொள்வதற்கான உகந்த காலம் என்றெண்ணி அறுவடையினை மேற்கொள்வர். இவ்வாறாக, வெண்கலக் காலத்தில் வாழ்ந்த மக்கள், காலநிலைக் காட்டும் வான் தட்டைப் பயன்படுத்தி  விவசாயத் தொழிலைச் செய்து வந்தனர். 1999 ஆம் ஆண்டு ஜெர்மனியில் கண்டுபிடிக்கப்பட்ட இந்த விண் தட்டில் இரண்டு வெண்கல வாள், இரண்டு சிறிய அச்சுகள், ஒரு உளி மற்றும் சுழல் போன்று வளையங்கள் உடைய பிளவுகள் உள்ளிட்டவற்றைக்  கொண்டுள்ளது.
வெண்கலக் கால அழிவிற்கான காரணங்கள்
ஆதி மனிதன் மொழியைக் கண்டுபிடித்து பயன்படுத்தத் தொடங்கிய கால கட்டமாக வெண்கலக் காலம் அறியப்படுகிறது. மெசபடோமியா, ஈஜிப்ட் ஆகியவற்றில் பேச்சு மொழியும் எழுத்து முறையும்  முதன் முதலாகத தொடங்கப்பட்டது. ஐரோப்பாவில் கி.மு. 3200 இலிருந்து கி.மு. 600 வரையிலான காலம் வெண்கலக் காலம் எனப்படுகிறது. இத்தகைய வெண்கலக் காலம் அழிந்ததற்கான காரணத்தைப் பிற்காலத்தில் வரலாற்று ஆராய்ச்சியாளர்கள் கண்டறிந்தனர். இஸ்ரேல் நாட்டிலுள்ள கலிலீ எனும் கடலுக்கடியில் கிடைக்கப்பெற்ற மகரந்தத்தின் தொல்படிவங்களின் காணப்பட்ட கடுமையான வறட்சி என்பதைச் சுட்டிக்காட்டியுள்ளனர். டெல் அவிவ் பல்கலைக் கழகத்தின் தொல்பொருள் ஆய்வறிஞரான இஸ்ரேல் நாட்டைச் சேர்ந்த, ஃபிங்கல்ஸ்டீன் மற்றும் அவருடைய சக ஊழியர்களான டாஃப்னா லங்குட் மற்றும் தாமஸ் லிட் ஆகியோர், கி. மு. 1250 முதல் கி. மு. 1100 வரை காணப்பட்ட நீண்ட தொடர் வறட்சிக் காரணமாக  வெண்கலக் காலம் அழிவுற்று முடிவுக்கு வந்ததாகக் குறிப்பிடுகின்றனர். கி.மு. 1250 க்கு பின்னர், மத்தியதரைக்கடலைச் சுற்றியுள்ளப் பகுதிகளில் அதிகளவில் காணப்படும் கருங்காலி, தேவதாரு, ஆலிவ் மற்றும் காரப் வகை மரங்களின் எண்ணிக்கையானது வெகுவாகக் குறைந்து போனது.அதேசமயம், வறண்ட நிலங்களில் மிகுதியாகக் காணப்படும் செடிகளும் மரங்களும் அங்கு அதிகரித்துக் காணப்படுவதைச சான்றாகக் குறிப்பிடப்பட்டுள்ளனர்.
மேற்கோள்கள்
பகுப்பு:கால வரிசைப்படி வரலாறு
ஜம்போ மில்டன்
ஜம்போ மில்டன் ( Jumbo Milton, பிறப்பு: மே 1 1885, இறப்பு: சூன் 14 1915), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 1913-1914 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜம்போ மில்டன்- கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1885 பிறப்புகள் பகுப்பு:1915 இறப்புகள்
யூகோசுலாவிய தேசிய காற்பந்து அணி
செர்பியா தேசிய காற்பந்து அணியானது, பன்னாட்டுக் கால்பந்து சங்கங்களின் கூட்டமைப்பு மற்றும் ஐரோப்பிய கால்பந்து சங்கங்களின் ஒன்றியம் ஆகியவற்றில் யூகோஸ்லாவியா அணியின் இடத்தைப் பெற்றது; அவ்விரு அமைப்புகளாலும், செர்பியாவே யூகோஸ்லாவிய அணிக்கடுத்த தொடர்ச்சியாகக் கருதப்படுகிறது.
குறிப்புதவிகள்
பகுப்பு:தேசியக் கால்பந்து அணிகள்
உள்-பிணைவு படிவாக்கம்
உள்- பிணைவு படிவாக்கம் (infusion cloning) ஒரு எளிமையான, விரைவான பக்டிரியல் படிவாக்கம் (bacterial cloning) செய்யும் முறையாகும். இம்முறையில் நாம் படிவாக்கம் செய்ய விரும்பும் டி.என்.ஏ பகுதிகளை நேரடியாக நாம் படிவாக்கம் செய்ய விரும்பும் பரப்பிகளில் (Plasmid Vector) இசைவாக்கலாம். மேலும் நாம் விரும்பும் நிலைகளில் அதாவது நேர் மற்றும் எதிர் அல்லது தலைகீழ் நிலைகளில் (sense or antisense orientation) படிவாக்கம் செய்யலாம். இதனால் காலவிரயம், பணிச்சுமை குறைவாகும்.
பகுப்பு:மூலக்கூற்று உயிரியல்
தனித்தமிழ்
பிறமொழிச் சொற்களின் கலப்படமின்றி மரபுசார் இலக்கண நெறிகளுக்கு இறுக்கமாக ஒழுங்கி எழுதப்படும் பேசப்படும் தமிழ் மொழியை தனித்தமிழ் எனலாம். தனித்தமிழ் தமிழில் மிகுதியாகிவரும் ஆங்கில சொற்களையும், நீண்டகாலமாகக் கலந்துநிற்கும் வடமொழிச் சொற்களையும் தவிர்த்து எழுதுவதை இலக்காகக் கொண்டது. தமிழ் வேர்ச் சொற்களில் இருந்து ஆக்கப்படும் சொற்களே தமிழ்மொழிக்கு வளம் சேர்க்கும் என்ற கருத்துடையது. இது ஒரு கருத்தியல் இலக்கே. தமிங்கிலம், மணிப்பிரவாளம் போன்றவற்றின் எதிர்நிலை எனலாம். இது அவற்றின் ஆதிக்கத்தால் தோன்றிய எதிர்நிலை எனலாம்.
ஆங்கிலக் கட்டுரைகள்
பகுப்பு:தனித்தமிழ் இயக்கம்
ஹான்ஸ் பெர்கர்
ஹான்ஸ் பெர்கர் (Hans Berger, 21 மே 1873 - 1 ஜூன் 1941) ஜெர்மனியை சேர்ந்த நரம்பியல் வல்லுநரான இவர் 1924 ல் எலக்ட்ரோ என்செபலோகிராபி "மூளை அலைகளைப் பதிவு செய்யும் முறை"யைக் கண்டுபிடித்தார்.
ஆல்பா அலைச்சீரைக் கண்டறிந்த இவரது பெயரால் அந்த அலை "பெர்கர் அலை" என அழைக்கப்படுகிறது.
சான்றுகள்
பகுப்பு:1873 பிறப்புகள் பகுப்பு:1941 இறப்புகள் பகுப்பு:செருமானிய அறிவியலாளர்கள்
பி.வி. சத்தியநாராயண்
போன்டாடா வெங்கடா சத்தியநாராயண் (Bondata Venkata Satyanarayan) என்பவர் ஒர் இந்திய தடகள விளையாட்டு வீரர் ஆவார். இவர் 1935 ஆம் ஆண்டு மே மாதம் பிறந்தார். 1960 ஆம் ஆண்டு ரோம் நகரின் இத்தாலி மாகாணத்தில் நடைபெற்ற கோடைக்கால ஒலிம்பிக் போட்டியில் நீளம் தாண்டுதல் போட்டியில் பங்குப் பெற்றார். பிறகு 1964 கோடைக்கால ஒலிம்பிக் விளையாட்டுப் போட்டிகள், சப்பானின் தோக்கியோவில் நடைபெற்ற போட்டியிலும்   நாராயண் நீளம் தாண்டுதல் போட்டியில் போட்டியிட்டார். இவர் 2004 ஆம் ஆண்டு ஏப்ரல் 23 ஆம் தேதி காலமானார்.
மேற்கோள்கள்
பகுப்பு:1935 பிறப்புகள் பகுப்பு:2004 இறப்புகள்
கோம்பை நாய்
கோம்பை நாய் என்பது தமிழக நாய் இனங்களுள் ஒன்றாகும். இந்த நாய் இனம் தற்போதும் தமிழகப்பகுதியில் உள்ளது. இது வேட்டைநாய் வகையினைச் சார்ந்ததாகும். அதிக வீரம் கொண்ட நாயாகவும், கட்டளைகளுக்கு கீழ்படியும் தன்மையும் உள்ளதாக அறியப்படுகிறது. இந்த வேட்டைநாய் இனத்தினை காவலுக்காகவும் வளர்க்கின்றனர்.
இந்த நாய் இனத்தினை டெஸ்மாண்ட் மோரிஸ் எனும் விலங்கியல் நிபுணர் செங்கோட்டை நாய்கள் எனும் அழிவுற்ற நாய் இனத்தின் உறவுகளாக குறிப்பிட்டுள்ளார். செங்கோட்டை நாய்கள் என்பவை புலியையே வேட்டையாடும் வீரம் கொண்டவையாக அறியப்படுகின்றன. இரண்டு செங்கோட்டை நாய்கள் இணைந்து புலியை வென்றுவிடுமென கூறப்படுகிறது.
செங்கோட்டை நாய்களின் தூரத்து உறவினராகக் கோம்பை நாய் இனத்தைக் குறிப்பிடலாம் என்கிறார் டெஸ்மாண்ட் மோரிஸ்.
வெளி இணைப்புகள்
பகுப்பு:தமிழக நாய் இனங்கள் பகுப்பு:இந்தியாவில் தோன்றிய நாய் இனங்கள்
புன்னம் பாலகிருஷ்ணப்பெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சென்னை புத்தகக் காட்சி
வரலாறு
மதரசா-இ-ஆசாம் பள்ளியில் முதல் நான்கு புத்தகக் காட்சிகள் நடத்தப்பட்ட பிறகு, 1981-ஆம் ஆண்டு இராயப்பேட்டை, சென்னை - இல் இருக்கும் கிறிஸ்தவ இளையோர் அமைப்பு (ஒய்.எம்.சி.ஏ.) மைதானத்தில் நடத்தப்பட்டது. 1982-இல் செலுத்தி-சென்று உணவருந்தும் நிலையத்தில் (Drive-in Restaurant) நடத்தப்பட்டது. புத்தகக் காட்சியின் புகழ் ஒவ்வொரு ஆண்டும் அதிகரித்த வண்ணம் இருந்தது. திசம்பர் 22, 1989, முதல் சனவரி 1, 1990, வரை நடத்தப்பட்ட 12-வது புத்தகக் காட்சியில் உலக சுகாதார அமைப்பின் புத்தகங்களின் தமிழ் மொழிபெயர்ப்புகள் இடம்பெற்றிருந்தன. சென்னை புத்தகக் காட்சியின் பெருவெற்றியின் காரணத்தினால், உதகமண்டலம், திருவனந்தபுரம், பாண்டிச்சேரி, மதுரை மற்றும் திருச்சிராப்பள்ளி ஆகிய இடங்களிலும் "தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கத்தால்" புத்தகக் காட்சிகள் ஆரம்பிக்கப்பட்டன.
ஆரம்ப காலங்களில் கிறித்துமசு-புத்தாண்டு விடுமுறைகளுடன் ஒத்துப்போகுமாறு திசம்பர் இறுதி வாரங்களிலிருந்து சனவரியின் ஆரம்ப வாரம் வரை புத்தகக் காட்சி நடத்தப்பட்டது. ஆயினும், 90-களில் பொங்கல் விடுமுறைகளுடன் ஒத்திருக்கும்படி சனவரியின் மையப் பகுதிகளில் நிகழுமாறு மாற்றப்பட்டது.
தமிழ் பதிப்பகங்கள்
இக்கண்காட்சியில் பங்கு கொள்ளும் தமிழ்மொழிப் பதிப்பகங்களில் கீழ்காணும் பதிப்பகங்கள் குறிப்பிடத்தக்கவையாக உள்ளன.
பன்மொழிப் பதிப்பகங்கள்
இக்கண்காட்சியில் பங்கு கொள்ளும் பன்மொழிப் பதிப்பகங்களில் கீழ்காணும் பதிப்பகங்களில் முக்கியமானவையாக உள்ளன.
சிறப்பியல்புகள்
சென்னை புத்தகக் காட்சியானது சென்னையின் சென்னை சங்கமம், சென்னை இசைவிழா நிகழ்ச்சிகளை ஒட்டி நடத்தப்படும் முதன்மையான பண்பாட்டு நிகழ்வுகளில் ஒன்றாக விளங்குகிறது. புத்தகக் கடைகளைத் தவிர்த்து உணவு மற்றும் இளைப்பாறுதலுக்கான கடைகளும் கண்காட்சியரங்கில் உண்டு. விவாதங்கள், போட்டிகள் மற்றும் முக்கிய நபர்களின் உரைகளும் அரங்கில் நடைபெறும். சமீப காலங்களில், உலகத் திரைப்படங்களின் குறு-காணொலிகளும் காண்பிக்கப்படுகின்றன. சிறந்த எழுத்தாளர் மற்றும் சிறந்த பதிப்பகத்தார் ஆகிய விருதுகளும் ஒவ்வொரு ஆண்டும் கொடுக்கப்படுகின்றன.
வெளியிணைப்புகள்
பகுப்பு:தமிழ்நாட்டில் புத்தகக் கண்காட்சிகள் பகுப்பு:சென்னையின் ஆண்டு நிகழ்வுகள்
மரபணு மாற்று உணவு
மரபணு மாற்று உணவு (Genetically modified foods, அல்லது GM foods), சில நேரங்களில் மரபணுவிலிருந்து உருவாக்கிய உணவுகள் (genetically engineered foods) என்பன மரபணுப் பொறியியல் நுட்பங்களைப் பயன்படுத்தி உயிரினங்களின் டி. என். ஏ.வில் மாற்றங்களைப் புகுத்தி உருவாக்கப்பட்ட உணவுகளைக் குறிக்கும். மரபணுப் பொறியியல் நுட்பங்கள் மூலமாக புதிய பண்புக்கூறுகளை அறிமுகப்படுத்தவும் ஏற்கெனவே உள்ள பண்புக் கூறுகளை கட்டுப்படுத்துவதில் மேம்பட்ட கட்டுப்பாட்டை கையாளவும் இயலும்; வழமையான தெரிவு இனப்பெருக்கம்,  சடுதிமாற்றத் தேர்வு இனப்பெருக்கம் போன்ற நுட்பங்களை விட இம்முறையில் பண்புக்கூறுகளை மேம்பட்ட விதத்தில் கட்டுப்படுத்த முடியும்.
வணிகத்திற்கான மரபணு மாற்று உணவு 1994இல் மொன்சன்ரொ நிறுவனத்தால் சந்தைப்படுத்தப்பட்டது; நாள்பட்டு பழுக்கும் தக்காளியை (பிளவர் சவர்) அது விற்பனைக்கு விட்டது. பெரும்பாலான மரபணு மாற்றங்கள் பணப்பயிர்களிலேயே செய்யப்பட்டன; விவசாயிகளிடம் பெரிதும் தேவையாயிருந்த சோயாபீன்சு, சோளம்,  காட்டுக்கடுகு (கனோலா), பருத்திவிதை எண்ணெய் போன்றவை துவக்கத்தில் மரபணு மாற்றப்பட்டன. நோய்தாக்கு உயிரிகளையும் களைக்கொல்லிகளையும் எதிர்க்கக்கூடிய வகையிலும் மேம்பட்ட ஊட்டச்சத்து தரும் வகையிலும் மரபணு மாற்றுப் பயிர்கள் உருவாக்கப்பட்டன. மரபணு மாற்றப்பட்ட கால்நடைகளும் உருவாக்கப்பட்டன; ஆனால் இவை நவம்பர் 2013 நிலவரப்படி சந்தைக்கு வரவில்லை.
பாக்டீரியாக்கள் பாலாடைக்கட்டியை உருவாக்குவதை விரைவுபடுத்த ஆய்வுகள் நடத்தப்பெறுகின்றன. குறைந்த கலோரிகள் கொண்ட பியர் உருவாக்க மரபணு மாற்றப்பட்ட மதுவம் பயன்படுத்தக்கூடும்.
வழமையான உணவை விட மரபணு மாற்றப்பட்ட உணவுகளை உட்கொள்வதால் மனிதர் நலனுக்கு தீவாய்ப்புகள் நிகழாது என அறிவியல் உலகில் கருத்து நிலவுகின்றது. இருப்பினும், இவ்வகை உணவுகளின் பாதுகாப்பு, கட்டுப்பாடு,அடையாளப்படுத்துதல், சூழலியல் தாக்கம், ஆய்வியல் நெறிமுறைகள் குறித்தும் மரபணு மாற்று உணவுகளின் அறிவுசார் சொத்துரிமை உருவாக்கும் நிறுவனங்களுக்கே உள்ளதையும் குறித்தும் பொதுமக்கள் கவலைப்படுகின்றனர்.
கட்டுப்பாடு
மரபணு மாற்று உயிரினங்களின் உருவாக்கம் மற்றும் வெளியிடலைக் கட்டுப்படுத்துவது குறித்து நாட்டுக்கு நாடு வேறுபடுகின்றது. இந்தியாவில் இந்திய உயிரித் தொழில்நுட்பம் ஒழுங்குமுறை ஆணையம் (BRAI) ஒன்றை நிறுவிட இந்திய அரசு ஒரு வரைவு மசோதாவை 2013இல் மக்களவையில் அறிமுகப்படுத்தியது;  இந்த சட்ட வரைவு மரபு மாற்றப் பயிர்களின் வளர்ச்சியைக் கட்டுப்படுத்துவதற்கு மாற்றாக ஊக்குவிக்கும் வண்ணம் உள்ளதாக எதிர்ப்புக்கள் எழுந்துள்ளன.
ஐக்கிய அமெரிக்காவில் உயிரித் தொழில்நுட்ப கட்டுப்பாட்டிற்கான ஒருங்கிணைக்கப்பட்ட கட்டமைப்பு  இந்தக் கொள்கையை மேற்கொள்கிறது. இக்கொள்கையில் மூன்று முதன்மை முன்மொழிவுகளை கொண்டுள்ளன:
அடையாளப்படுத்துதல்
மரபணு மாற்றுணவுகளில் ஒரு முக்கியமான கவலை அவற்றை அடையாளப்பட்டுத்துவது குறித்ததாகும். தென் ஆபிரிக்காவில் தன்னார்வலராக அடையாளப்படுத்தப்பட்ட உணவுப்பொருட்களில் மரபணு மாற்றில்லாதது என அடையாளப்படுத்தப்பட்ட உணவுப் பொருட்களில் 31%இல் மரபணு மாற்றப்பட்ட உணவுக்கூறு 1.0%க்கு மேலாக இருந்தது.
கனடாவிலும் அமெரிக்காவிலும் மரபணு மாற்றுணவை அடையாளப்படுத்துவது கட்டாயமில்லை. ஐரோப்பாவில் அனுமதிக்கப்பட்ட மரபணு மாற்று உயிரினம் 0.9%க்கு மேற்பட்டுள்ள அனைத்து உணவுப் பொருட்களும் (பதப்படுத்தப்பட்ட உணவு உட்பட) மற்றும் மாட்டுத் தீவனங்களும் அடையாளப்படுத்தப்பட வேண்டும்.
ஜப்பான், மலேசியா, நியூசிலாந்து, ஆத்திரேலியா நாடுகளில் பொதுமக்கள், மரபணு மாற்று உணவா, சாதாரண உணவா அல்லது இயற்கை வேளாண் உணவா என அறிய இயலும் வகையில் அடையாளப்படுத்தப்பட வேண்டும்.
வெளி இணைப்புகள்
பகுப்பு:மரபணு மாற்றப்பட்ட உயிரினங்கள்
உயிர்ச்சத்து ஏ
உயிர்ச்சத்து ஏ (வைட்டமின் A, உயிர்ச்சத்து A, vitamin A) என்பது ஒளி-உறிஞ்சும் மூலக்கூறான இரெட்டினல் (en:retinal) எனப்படும் ஒரு குறிப்பிட்ட வளர்சிதை வினைமாற்ற பொருள் வடிவத்தில் விழித்திரைக்குத் தேவைப்படும் உயிர்ச்சத்து ஆகும். இதன் பயன்பாடு இருட்டுப்பார்வை மற்றும் நிறப்பார்வை இரண்டுக்கும் மிகவும் அத்தியாவசியமானது ஆகும். இரெட்டினோயிக் அமிலம் என்று அழைக்கப்படும் மீண்டும் மாற்றத்துக்கு உள்ளாக்கப்பட முடியாத இரெட்டினோலின் (en:retinol) வடிவமாகவும்  உயிர்ச்சத்து ஏ மிகவும் மாறுபட்ட பங்கிலும் செயல்படுகிறது, இது தோல் மேலணிக்கலம் மற்றும் ஏனைய கலங்களுக்குத் தேவையான முக்கிய வளரூக்கி போன்ற வளர்ச்சிக்காரணி ஆகும்.
விலங்கு உணவு வகைகளில் உயிர்ச்சத்து ஏயின் முக்கிய வடிவம் இரெட்டினைல் பால்மிடேட் போன்ற எசுத்தராக இருக்கின்றது, இது சிறுகுடலில் மதுசாரமாக (இரெட்டினோல்) மாற்றப்படுகிறது. இரெட்டினோல் வடிவமானது உயிர்ச்சத்துக்களின் சேமிப்பு வடிவமாக செயல்படுகிறது, மேலும் இது அலிடிகைட்டு வடிவ இரெட்டினலுக்கு மாற்றப்படலாம், இரெட்டினலில் இருந்து மீண்டும் இரெட்டினோலுக்கு மாற்றப்படலாம். இரெட்டினோலின் வளர்சிதை வினைமாற்ற பொருளான இரெட்டினோயிக் அமிலம் மீண்டும் இரெட்டினோலாக மீளும் தன்மையற்றது, மேலும் அது பகுதியளவு உயிர்ச்சத்து A தொழிற்பாட்டை மட்டுமே கொண்டதாக இருக்கிறது, மேலும் அது விழித்திரையில் பார்வைச் சுழற்சிச் செயன்பாட்டில் பங்குகொள்வதில்லை.
உயிர்ச்சத்து ஏயின் அனைத்து வடிவங்களும் ஐசோப்ரெனாய்டு சங்கிலி இணைக்கப்பட்டுள்ள பீட்டா-அயனோன் வளையத்தைக் கொண்டிருக்கிறது, இது ரெட்டினைல் குழு என அழைக்கப்படுகிறது. இந்த இரு கட்டமைப்புகளும் உயிர்ச்சத்தின் தொழிற்பாட்டிற்குத் தேவையான ஒன்றாக இருக்கிறது. கேரட்டுகளின் ஆரஞ்சு நிறப்பொருளான பீட்டா-கரோட்டீனானது இரு இணைந்த இரெட்டினைல் குழுக்களாகத் தோற்றமளிக்கின்றன, இவை உடலுக்கு உயிர்ச்சத்து ஏயை வழங்குகின்றன. ஆல்பா-கரோட்டின் மற்றும் காமா-கரோட்டின் ஆகியவை ஒற்றை ரெட்டினைல் குழுவைக் கொண்டிருப்பதுடன் உயிர்ச்சத்துச் செயற்பாட்டைச் சிறிதளவில் கொண்டிருக்கிறது. ஏனைய வேறு எந்த கரோட்டின்களும் உயிர்ச்சத்துச் செயற்பாட்டைக் கொண்டிருப்பதில்லை. கரோட்டினாய்ட்டான பீட்டா-கிரிப்டாக்சாந்தினானது அயனோன் குழுவைக் கொண்டுள்ளது, இது மனிதர்களில் உயிர்ச்சத்துச் செயற்பாட்டைக் கொண்டிருக்கிறது.
உயிர்ச்சத்து ஏயை உணவுகளில் இரண்டு அடிப்படை வடிவங்களில் காணலாம், அவை:
வரலாறு
உயிர்ச்சத்து ஏயின் கண்டுபிடிப்பு 1906க்கு முந்தைய தேதியில் நடைபெற்ற ஆராய்ச்சியிலிருந்து தொடங்கியிருக்கலாம், அந்த ஆராய்ச்சியில் கால்நடைகள் ஆரோக்கியத்துடன் இருப்பதற்கு மாச்சத்து, புரதங்கள் மற்றும் கொழுப்புகள் ஆகியவை தவிர வேறு காரணிகளும் காரணமாக இருக்கின்றன என்பது தெரியவந்தது. 1917 இல், இந்தப் பொருட்களில் ஒன்று, விசுகான்சின்–மேடிசன் பல்கலைக்கழகத்தின் எல்மர் மெக்கொல்லும் மற்றும் இயேல் பல்கலைக்கழகத்தின் இலாஃபாயெட்டு மெண்டல் மற்றும் தாமஸ் பர் ஓசுபோர்ன் ஆகியோரால் கண்டறியப்பட்டது. "நீரில்-கரையக்கூடிய காரணி பி" (உயிர்ச்சத்து பி) சமீபத்தில் கண்டறியப்பட்டிருந்ததால், ஆய்வாளர்கள் "கொழுப்பில்-கரையக்கூடிய காரணி ஏ" (உயிர்ச்சத்து ஏ) என்ற பெயரைத் தேர்ந்தெடுத்தனர். உயிர்ச்சத்து ஏ முதன் முதலில் 1947 இல் இரண்டு இடாய்ச்சு வேதியியலாளர்களான டேவிட் அட்ரியான் வான் டோர்ப் மற்றும் ஜோசப் ஃபெர்டினண்ட் அரென்சு ஆகியோரால் தொகுக்கப்பட்டது.
இரெட்டினாய்ட்டுகள் மற்றும் கரொடினாய்ட்டுகளின் சமானங்கள் (IU)
சில கரொட்டினாய்ட்டுகள் உயிர்ச்சத்து Aயாக மாற்றம் பெறும் என்கின்ற நோக்கினை வைத்து குறிப்பிட்ட அளவு இரெட்டினோலுக்குச் சமமாக உணவுப்பொருளில் எவ்வளவு கரொட்டினாய்ட்டுகள் இருக்கின்றன என்பதைக் கண்டறிவதற்கான முயற்சிகள் மேற்கொள்ளப்பட்டன. பல ஆண்டுகளாக சமானங்களின் முறையில் ஒரு சர்வதேச அலகானது (IU) 0.3 μg அளவு ரெட்டினோலுக்குச் சமமாகவும், 0.6 μg β-கரோட்டின் அல்லது 1.2 μg  வேறு முன்னுயிர்ச்சத்து-A கரோட்டினாய்டுகள் ஆகியவற்றுக்குச் சமமாகவும் இருக்கும்படி பயன்படுத்தப்பட்டது. பின்னர், இரெட்டினோல் சமானம் (RE) என்று அழைக்கப்படும் அலகு அறிமுகப்படுத்தப்பட்டது. 1 RE என்பது 1 μg இரெட்டினோல், எண்ணெயில் கரைந்துள்ள 2 μg β-கரோட்டின், சாதாரண உணவில் உள்ள 6 μg β-கரோட்டின் மற்றும் 12 μg அளவில் உள்ள α-கரோட்டின், γ-கரோட்டின், β-கிரிப்டாக்சாந்தின் ஆகியவற்றிற்குச் சமனாகும்.
புதிய ஆய்வுகளில், முன்னுயிர்ச்சத்து-A கரோட்டினாய்டுகளின் அகத்துறிஞ்சல் முன்பு எதிர்கூறப்பட்டதைவிடப் பாதியளவு மட்டுமே இருப்பது கண்டறியப்பட்டது, அதனால் 2001 இல் ஐக்கிய அமெரிக்க மருந்து நிறுவனத்தால் இரெட்டினோல் செயற்பாட்டுச் சமானம் (RAE) என்னும் புதிய அலகு பரிந்துரைக்கப்பட்டது. 1 μg RAE என்பது 1 μg இரெட்டினோல், எண்ணெயில் 2 μg β-கரோட்டின், 12 μg உட்கொள்ளும் பீட்டா-கரோட்டின் அல்லது 24 μg ஏனைய மூன்று முன்னுயிர்ச்சத்து-A கரோட்டினாய்டுகள் ஆகியவற்றுக்கு ஒத்திருக்கிறது.
மனித உடலில் ஏற்கனவே உள்ள இரெட்டினோலின் அளவே மேலதிகமாகப் பயன்படுத்தப்படும் முன்னுயிர்ச்சத்துக்களில் இருந்து உற்பத்தியாகும் இரெட்டினோலின் அளவைத் தீர்மானிக்கின்றது என்பதால் உயிர்ச்சத்து A குறைந்திருக்கும் மனிதர்களில் மட்டுமே முன்னுயிர்ச்சத்து (அல்லது ஏனைய உயிர்ச்சத்து ஏ மாற்றீடுகள்) பயன்படுத்தப்படுதல் அவசியமாகும். முன்னுயிர்ச்சத்துக்களின் உறிஞ்சுதல், முன்னுயிர்ச்சத்துக்களுடன் கொழுப்புப் பொருட்கள் உட்கொள்ளுவதன் அளவையும் பெருமளவு சார்ந்திருக்கிறது; கொழுப்பு ப்பொருட்கள், முன்னுயிர்ச்சத்துக்களின் அகத்துறிஞ்சல் அளவை அதிகரிக்கின்றன.
புதிய ஆய்வுகளில் இருந்து கிடைக்கப்பெற்ற முடிவு, முன்பு நினைத்திருந்ததைப் போல, பழங்கள் மற்றும் காய்கறிகள் உயிர்ச்சத்து ஏயைப் பெறுவதற்குப் பயன் மிக்கவை அல்ல என்பதாக இருந்தது; வேறுவிதமாகக் கூறினால், இந்த உணவுகளில் இருக்கும் சமான அளவுகள், கொழுப்பு-கரைக்கப்பட்ட எண்ணெய்கள் மற்றும் (சில பரிமாணங்களுக்கு) சேர்க்கைகளில் இருக்கும் அதே அளவுள்ள சமான அளவுகளைக் காட்டிலும் மிகவும் குறைவான மதிப்புடையவையாக இருப்பதாகக் கண்டறியப்பட்டது. இது சைவ உணவு உண்பவர்களுக்கு முக்கியமான ஒன்றாகும். (மாலைக்கண் நோய் குறைவான மாமிசம் அல்லது உயிர்ச்சத்து A-செறிவூட்டிய உணவுகள் கிடைக்கக்கூடிய நாடுகளில் பொதுவாக ஏற்படுகிறது.)
ஒரு நாட் சைவ உணவு தரக்கூடிய உயிர்ச்சத்து ஏயின் அளவு, உணவு மற்றும் ஊட்டச்சத்து ஆணையத்தினால் வெளியிடப்பட்டிருக்கிறது (பக்கம் 120 ). மற்றொரு வகையில், தேசிய அறிவியல் கழகத்தால் வழங்கப்பட்ட இரெட்டினோல் அல்லது அதன் சமானங்களுக்கான ஆதார மதிப்புகள் குறைந்திருக்கின்றன. 1968 இல் நாளொன்றுக்கான பரிந்துரை அளவு (ஆண்களுக்கு) 5000 IUவாக (1500 μg இரெட்டினோல்) இருந்தது. 1974 இல், நாளொன்றுக்கான பரிந்துரை அளவு 1000 RE (1000 μg இரெட்டினோல்) ஆக மாற்றப்பட்டது, அதேசமயம் தற்போது உணவுத்திட்ட ஆதார உட்கொள்ளல் 900 RAE (900 μg அல்லது 3000 IU இரெட்டினோல்) ஆக இருக்கிறது. இது 1800 μg β-கரோட்டின் சேர்க்கை (3000 IU) அல்லது உணவில் காணப்படும் 10800 μg β-கரோட்டின் (18000 IU) ஆகியவற்றுக்கு ஒத்திருக்கிறது.
பரிந்துரைக்கப்பட்ட நாளாந்தத் தேவை அளவு
உயிர்ச்சத்து A நாளாந்த உணவுத் தேவைப் பரிந்துரை :